《题高彦敬山村图卷》
宋代·周密

我昔游七闽，百岭争巀嶪。白云涨川原，深谷如积雪。

又游天姥岑，幽磴缘曲折。长林翳寒日，十里行落叶。

转头五十年，遐想正愁绝。开图意忽动，惝恍生内热。

何当驾松广，分我翠一叠。弁阳我所庐，见谓山水窟。

漂零愧楸槚，岁月老薇蕨。平生阮遥集，足痹屐齿折。

何当赋归田，初志遂所惬。怀哉复怀哉，清梦绕林樾。

作者简介：周密 （1232-1298），字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴（今浙江湖州）。宋德右间为义乌县（今年内属浙江）令。入元隐居不仕。自号四水潜夫。他的诗文都有成就，又能诗画音律，尤好藏弃校书，一生著述较丰。著有《齐东野语》、《武林旧事》、《癸辛杂识》、《志雅堂要杂钞》等杂著数十种。其词远祖清真，近法姜夔，风格清雅秀润，与吴文英并称“二窗”，词集名《频洲渔笛谱》、《草窗词》。